**7.4 Adatkezelési terv minta**

**Adatkezelési terv**

***a* *[kutatás címe]***

**című kutatáshoz**

***[a kutatás azonosítószáma]***

1. Személyes adatok védelme
2. **Vonatkozó törvények, dokumentumok és definíciók**

* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, GPDR)
* 1995. évi CXIX. törvény a kutatás és a közvetlen üzletszerzés célját szolgáló név- és lakcímadatok kezeléséről (Aktv.)
* 2013. évi V. törvény a Polgári Törvénykönyvről (Ptk.)
* 2014. évi LXXVI. törvény a tudományos kutatásról, fejlesztésről és innovációról (Innovációs tv.)
* 2011. évi CCIV. törvény a nemzeti felsőoktatásról (Nftv.)
* 2012. évi C. törvény a Büntető Törvénykönyvről (Btk.)

***[hivatkozott jogszabályok hatályosságának felülvizsgálata szükséges]***

*személyes adat:* azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható. (GDPR 4. cikk)

*különleges adat:* A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok (GDPR 9. cikk)

*hozzájárulás:* az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez (GDPR 4. cikk. 11.)

*kutatás résztvevője:* azon személy, akit a kutatás közvetlenül vagy közvetve érint, akinek a megfigyelésére vagy akivel kapcsolatos adatok gyűjtésére a kutatás kapcsán sor kerül.

*kutatásvezető:* egy dokumentált kutatási projekt alapján meghatározott, az adott projektre vonatkozóan vezető és felelős szerepkörrel felruházott minősített (doktori fokozattal rendelkező) kutató. Amennyiben egyéni kutatást nem minősített kutató végez, a kutatás mellé a tanszékvezető minősített (doktori fokozattal rendelkező) szupervizort jelöl ki, aki egyetemlegesen felel a kutatásért.

*a kutatás közreműködője*: az a természetes személy, aki a kutatás lebonyolításában a kutatásvezető irányítása alatt részt vesz.

Az alábbi adatkezelési terv a hivatkozott dokumentumok *[dokumentum elkészültének dátuma]*-n hatályos szövege alapján és azok figyelembevételével készült.

**2. Kutatási jogosultság**

Az Eötvös Loránd Tudományegyetem (továbbiakban ELTE) mint felsőoktatási intézmény az Nftv. 2. § (1) alapján egyebek között tudományos kutatás céljából mint alaptevékenység folytatására létesített szervezet, mely célt az ELTE alapító okirata az Nftv-vel összhangban rögzít. A kutatással kapcsolatos önálló felelősséget a **[*kutatás / kutatócsoport*]** vezetője vállalja.

**3. A kutatás célja**

*[a kutatás céljának rövid, közérthető, szabatos leírása]*

**4. A kezelendő személyes adatok köre és azok forrása**

*[a kezelendő személyes adatok pontos, célra törő bemutatása, beleértve azok forrásának megjelölését]*

**5. Felelősség tisztázása**

*[írja le, hogy ki vállal felelősséget az adatok kezeléséért a teljes adatciklus során, itt fel kell tüntetni a felelős elérhetőségét is]*

**6. A kutatás lépései és a személyes adatok kezelésének folyamata**

*[a kutatás lépéseinek és a személyes adatok kezelésének részletes leírása a személyes adatok gyűjtésétől annak megsemmisítéséig, beleértve a személyes adatok tárolását is; minden esetben szükséges rögzíteni a személyes adatok végleges megsemmisítésének időpontját is; itt ki kell térni a kutatásba bevont összes személy személyes – tehát a résztvevők és a közreműködők – adatainak kezelésére is, valamint arra is, hogy akik a személyes adatokat gyűjtik, végeznek-e vele és ha igen, milyen műveletet, a kutatási folyamat mely pontján adják át az adatokat a kutatásvezetőnek – nem kell kitérni ebben a részben az anonimizált kutatási adatokra]*

**7. Az érintett jogai gyakorlati érvényesíthetőségének biztosítékai**

*[ebben a fejezetben kell ismertetni a személyes adatok érintettjeinek jogérvényesítési lehetőségeit biztosító intézkedéseket, így különösen, de nem kizárólag a tájékozott beleegyezéshez, a korábban adott hozzájárulás visszavonásához, az adatok pontosításához, a tárolt adatok megismeréséhez, valamint az adatvédelmi incidens kapcsán történő tájékoztatáshoz fűződő jogok gyakorlásának biztosításához tett intézkedéseket, pl.: tájékoztatás módja, biztosított csatornák, felelős személyek, eljárásrendek]*

**8. Az adatvédelmet biztosító technikai és szervezési intézkedések**

*[itt kell ismertetni, hogy milyen módon biztosított a kutatás során a személyes adatok védelme, így például, de nem kizárólag kik férhetnek hozzá a személyes adatokhoz, a hozzáférést hogyan dokumentálják, milyen nyilatkozatot tesznek ezek a személyek, milyen informatikai és egyéb védelmi intézkedések történnek a személyes adatok illetéktelen kézbe kerülésének megakadályozása érdekében, milyen álnevesítési (pszeudonimizációs) vagy anonimizációs eljárások kerülnek alkalmazásra, stb.]*

1. *Kutatási adatok nyilvánossága*

**9. A kutatási adatok leírása**

*[itt ismertesse, hogy milyen tudományos értékű adatok kerülnek felvételre vagy gyűjtésre; az adat fogalmát értelmezze széleskörűen, kiterjesztve a kvantitatív adatok mellett a kvalitatív kutatások adataira, de akár fényképekre, filmfelvételekre, valamint internetről gyűjtött adatokra is]*

**10. Az elérhető adatok bemutatása**

*[közöljön áttekintést a kutatási témában már elérhető adatokról és arról, hogy azok miért nem alkalmasak a kutatási kérdés megválaszolására; ez világossá teszi a tervezett kutatás értékét, az adatgyűjtés szükségességét]*

**11. Az adatok formátuma**

*[itt ismertesse, hogy milyen formátumú adatok kerülnek leadásra, terjesztésre, illetve archiválásra]*

**12. Metaadatok**

*[itt foglalja össze, hogy a létrehozott adatok mellett milyen metaadatokat biztosít, amellyel segíti az adatokhoz hozzáférők pontos megértését]*

**13. Tárolás és biztonsági másolatok**

*[írja le, hogy az összegyűjtött adatokat hol, milyen formában tárolja majd; a legjobb gyakorlat az (anonimizált) adatok többszörös eltérő helyeken történő tárolása]*

**14. Szellemi tulajdon és adattulajdon**

*[rögzítse, hogy ki rendelkezik az adatok, illetve az esetleges egyéb szellemi termékek, például kifejlesztett skálák tulajdonjogával]*

**15. Elérhetőség és megosztás**

*[írja le, hogy milyen formában, milyen körben és hol teszi elérhetővé a kutatás adatait]*

**16. Adatkezelés költségei**

*[foglalja össze röviden, hogy milyen forrásból fedezi az anonimizált adatok nyilvánossá tételének, illetve archiválásának költségeit]*